stanford-oval/wikipedia huggingface dataset:
Gilmoren tytöt
Tuotantokaudet > Viides tuotantokausi

Äidilleen suuttunut Rory lähtee kesäksi Eurooppaan isoäitinsä kanssa. Palattuaan Euroopasta Rory jatkaa opiskelujaan Yalessa ja pääsee toimittajaksi Yalen sanomalehteen. Suhde Deanin kanssa vaikuttaa monimutkaiselta, mutta pari yrittää silti. Lorelai ja Luke alkavat tapailla toisiaan. Tehdessään lehtijuttua Rory pääsee salaseura Life and Death Brigaden (Elämän ja Kuoleman Prikaatin) jäljille, jonka yhtenä nokkamiehenä häärii Logan Huntzberger. Logan vie Roryn prikaatin tapahtumaan ja saa Roryn kiinnostumaan itsestään. Emily ja Richard eivät ole tyytyväisiä Roryn poikaystävävalintaan, vaan järjestävät juhlat, joihin kutsuvat Roryn lisäksi Yale-ystäviään poikineen. Juhlissa Rory tapaa uudelleen Loganin ja hänen ystävänsä, ja Deanin tullessa hakemaan Roryä kotiin, koko poikalauma seuraa Roryä Deanin luokse. Samassa Dean tajuaa, ettei voi enää olla Roryn kanssa ja lopettaa suhteen.
Sookie huomaa olevansa raskaana ja synnyttää myöhemmin tytön, jonka nimeksi annetaan Martha. Emily ja Richard päättävät palata takaisin yhteen ja paluun kunniaksi he järjestävät suuret juhlat, jossa he uusivat avioliittolupauksensa. Emilyn ja Richardin hääjuhlassa Rory ja Logan päätyvät suutelemaan, kun Rory on vakuuttanut Loganin siitä, ettei etsi sitoutumista vaan haluaa vain pitää hauskaa, kun Logan itse on ilmaissut, ettei ole "poikaystävämateriaalia" eikä näin ollen halua sitoutua. Lorelai yllättää nuoret ja pian myös Luke ja Roryn isä, Christopher uhkaavat Logania. Humalainen Christopher kertoo Lukelle, että hän ja Lorelai kuuluvat yhteen, ja aiheuttaa Lorelain ja Luken välirikon. Pari kuitenkin onnistuu palaamaan yhteen. Majatalosta julkaistaan lehtiartikkeli, minkä kunniaksi järjestettyihin juhliin Luke ja Lorelai lähtevät New Yorkiin juhlimaan. Dragonfly Inn niittää mainetta ja pian majatalosta kiinnostuvat myös ostajat, joista yksi kosiskelee Lorelaita ja Sookieta konsulteiksi Ranskaan. Luke ostaa Twickhamin talon hänelle ja Lorelaille, mutta peruu oston, kun luulee, että Lorelaita kiinnostaa enemmän lähtö ulkomaille töihin.
Rory yrittää ensin treffailla Logania ilman sitoutumista, mutta tajuaa pian, ettei se sovi hänelle. Valintatilanteen edessä Logan päättää sitoutua Roryyn. Loganin perhe ei hyväksy Roryä, vaan kertoo hänelle illallisella, ettei parista voi tulla mitään pysyvää. Loganin isä, Mitchum antaa Rorylle harjoittelupaikan eräässä lehdessään ja harjoittelujakson lopussa kertoo, ettei Rorystä hänen nähdäkseen tule kunnollista toimittajaa, vaan ehkä hyvä assistentti jollekin. Suuttunut Rory ja Logan varastavat jahdin ja joutuvat putkaan. Rory päättää pitää vapaata Yalesta ja ilmoittaa, ettei palaa syksyllä Yaleen. Lorelai ilmoittaa, että kotiinkaan ei ole tulemista ennen kuin Rory palaa takaisin Yaleen. Rory muuttaa isovanhempiensa pihalla sijaitsevaan erilliseen rakennukseen, jossa Richard asui aikoinaan. Lorelai kosii Lukea.
Tuotantokaudet > Seitsemäs tuotantokausi

Lorelai herää Christopherin sängystä. Luke haluaa nyt karata Lorelain kanssa, mutta Lorelain kerrottua totuuden, säntää Luke lyömään Christopheria. Ikävä koettelee Roryä, joka saa ristiriitaisia viestejä Loganilta. Lane tulee raskaaksi häämatkallaan ja synnyttää myöhemmin kaksoset. Sherry haluaa takaisin GG:n elämään. Lorelai ja Christopher menevät Pariisin matkalla naimisiin ja kokeilevat avioelämää. Pari on jopa ostamassa taloa Stars Hollow'n ulkopuolelta, mutta Lorelai ei halua jättää kaupunkia, minkä Christopher lukee Luken kaipuuksi. Lorelain kirjoittama luonnetodistus Luken huoltajuusoikeudenkäyntiä varten tuntuu olevan Christopherille viimeinen pisara ja pari eroaa pian, koska Christopher on vakuuttunut, että Lorelai rakastaa yhä Lukea.
Sookie tulee raskaaksi, kolmannen kerran, koska Jackson ei olekaan käynyt sterilisaatiossa, vaikka Sookie niin määräsi heti toisen lapsen syntymän jälkeen. Loganin bisnekset menevät ensin loistavasti, mutta pian yritysoston jälkeen kaikki näyttää luhistuvan. Epäonnistunut Logan sanoutuu irti perheestään ja yrittää saada töitä. Logan kosii Roryä, joka sanoo tarvitsevansa lisää aikaa. Lopulta Rory vastaa kieltävästi ja Logan päättää heidän suhteensa. Rory valmistuu, mutta työhakemukset eivät ota tulta alleen. Rory tapaa idolinsa, Christiane Amanpourin äitinsä avustuksella. Lopulta Rory saa töitä presidentinvaalikampanjasta kirjoittavana verkkotoimittajana, joka vie Roryn tien päälle. Kaupunkilaiset järjestävät Roryn lähdön kunniaksi juhlat, joiden aikana Lorelai ja Luke lähentyvät uudelleen. Sarjan päättyessä jää kuitenkin avoimeksi, mikä heidän suhteensa tila on.
Henkilöt > Keskeiset henkilöt

| Henkilö | Näyttelijä | Kuvaus | Kaudet |
| --- | --- | --- | --- |
| Lorelai Victoria Gilmore | Lauren Graham | Roryn äiti | kaikki |
| Lorelai Leigh ”Rory” Gilmore | Alexis Bledel | Lorelain tytär | kaikki |
| Emily Gilmore | Kelly Bishop | Lorelain äiti | kaikki |
| Richard Gilmore | Edward Herrmann | Lorelain isä | kaikki |
| Luke Danes | Scott Patterson | kuppilan pitäjä, myöhemmin Lorelain poikaystävä ja kihlattu | kaikki |
| Sookie St. James | Melissa McCarthy | Lorelain ystävä, kokki, Jacksonin vaimo | kaikki |
| Jackson Belleville | Jackson Douglas | Sookien aviomies, vihannesten kasvattaja | kaikki |
| Michel Gerard | Yanic Truesdale | Lorelain johtaman hotellin vastaanottoapulainen, ystävä | kaikki |
| Christopher ”Chris” Hayden | David Sutcliffe | Lorelain nuoruuden poikaystävä ja Roryn isä,  myöhemmin Lorelain lyhytaikainen aviomies | 1–3,5–7 |
| Dean Forrester | Jared Padalecki | Roryn ensimmäinen poikaystävä | 1–5 |
| Jess Mariano | Milo Ventimiglia | Roryn toinen poikaystävä, Luken sisarenpoika,  joka Luken luona kasvatettavana | 2–4,6 |
| Logan Huntzberger | Matt Czuchry | Roryn kolmas poikaystävä, rikas | 5–7 |
| Paris Geller | Liza Weil | Roryn vihamies, josta tuli ystävä ja kämppäkaveri | kaikki |
| Lane van Gerbig (o.s. Kim) | Keiko Agena | Roryn paras ystävä Stars Hollow'ssa | kaikki |
| Kirk Gleason | Sean Gunn | kaupungin kummajainen, töissä lähes kaikissa paikoissa,  ensimmäisessä jaksossa esiintyy nimellä Mick | kaikki |
Henkilöt > Sivuhenkilöt

| Henkilö | Näyttelijä | Kuvaus | Kaudet |
| --- | --- | --- | --- |
| Jason Stiles | Chris Eigeman | Lorelain poikaystävä ja Richardin työtoveri | 4 |
| Lorelai ”Trix” Gilmore | Marion Ross | Richardin äiti, jolta Lorelai on saanut nimensä | 1–4 |
| April Nardini | Vanessa Marano | Luken tytär, josta Luke kuuli ensimmäisen kerran tytön ollessa  12-vuotias | 6–7 |
| Anna Nardini | Sherilyn Fenn | Aprilin äiti (Sama näyttelijä esitti Jessin isän tyttöystävää.) | 6–7 |
| Liz Danes | Kathleen Wilhoite | Luken sisko ja Jessin äiti | 4–7 |
| Gary ”T.J.” | Michael DeLuise | Lizin aviomies | 4–7 |
| Mitchum Huntzberger | Gregg Henry | Loganin isä | 5–7 |
| Shira Huntzberger | Leann Hunley | Loganin äiti | 5–7 |
| Honor Huntzberger | Devon Sorvari | Loganin sisko | 5–7 |
| Colin McCrae | Alan Loayza | Loganin ystävä | 5–7 |
| Finn | Tanc Sade | Loganin ystävä | 5–7 |
| Marty | Wayne Wilcox | Roryn ystävä Yalesta, on ollut ihastunut Roryyn | 4–5,7 |
| Dave Rygalski | Adam Brody | Lanen yhtyekaveri ja entinen poikaystävä | 3 |
| Mrs. Kim | Emily Kuroda | Lanen supertiukka äiti | kaikki |
| Zach van Gerbig | Todd Lowe | Lanen bändikaveri, poikaystävä, aviomies ja lasten isä | 3–7 |
| Steve & Kwan |  | Lanen ja Zachin kaksospojat | 7 |
| Brian | John Cabrera | Lanen bändikaveri | 3–7 |
| Gil | Sebastian Bach | Lanen bändikaveri | 4–7 |
| Kyon | Susane Lee | vaihto-oppilas Koreasta, asui Kimin perheessä | 5–6 |
| Ms. Patty | Liz Torres | entinen tanssija/laulaja/näyttelijä ja tanssinopettaja | kaikki |
| Babette Dell | Sally Struthers | Lorelain ja Roryn naapuri, kissojen rakastaja | kaikki |
| Taylor Doose | Michael Winters | kaupunginvaltuutettu, kauppias, Luken ainainen riitakumppani | kaikki |
Aiheesta muualla

Suomalainen fanisivusto (Arkistoitu – Internet Archive)
Gothiques d’Amiens

| Gothiques d’Amiens |
| --- | --- |

Perustettu:  1967
Kaupunki:   Ranska, Amiens
Kotiareena:  Le Coliséum
– kapasiteetti:  3400
Sarjataso:  Synerglace Ligue Magnus
Värit:                
Toimitusjohtaja:   Elie Marcos
Päävalmentaja:   Mario Richer
Mestaruudet:  2 (1999, 2004)
Hopeaa:  5 1989, 1997, 1998, 2003, 2006
Infobox OKVirheellinen NIMI-arvo: 
Gothiques d’Amiens (viralliseltaan nimeltään Hockey Club Amiens Somme) on amienslainen jääkiekkoseura, joka pelaa Ranskan pääsarjassa, Ligue Magnusissa.
Joukkue kaudella 2024–2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 1 |  | Taran Kozun | L | 2025 | Nipawin, Saskatchewan, Kanada |
| 20 |  | Clement Fouquerel | L | 2025 | Caen, Ranska |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 4 |  | Justin Bergeron | L | 2025 | Magog, Québec, Kanada |
| 9 |  | Kristjan Čepon | L | 2025 | Ljubljana, Slovenia |
| 29 |  | Aleksandar Magovac | R | 2025 | Jesenice, Slovenia |
| 43 |  | Mathieu Mony | L | 2025 | Rouen, Ranska |
|   |  | Jordan Lepage | R | 2025 | Rimouski, Québec, Kanada |
|   |  | Guillaume Roussel | L | 2025 | Neuilly-Plaisance, Ranska |
|   |  | Gaspard Vanwormhoudt | L | Juniori | Dunkerque, Ranska |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 5 |  | Ugo Tocquin | L | H | Juniori | Amiens, Ranska |
| 11 |  | Antonin Plagnat | R | VLH / KH | 2025 | Morzine, Ranska |
| 18 |  | Bastien Maïa | R | LH | 2025 | Rouen, Ranska |
| 19 |  | Julien Tessier | L | KH | 2025 | St-Marc-des-Carrières, Québec, Kanada |
| 61 |  | Zachary Lavigne (A) | L | VLH | 2025 | Drummondville, Québec, Kanada |
| 63 |  | Jesper Larinmaa | L | H | 2025 | Turku, Suomi |
| 72 |  | Jānis Švanenbergs | R | KH | 2025 | Riika, Latvia |
| 73 |  | Ilies Djemel | L | OLH | 2025 | Le Havre, Ranska |
|   |  | Noa Besson | L | H | Juniori | Creil, Ranska |
|   |  | Josh Brittain | L | VLH / KH | 2025 | Milton, Ontario, Kanada |
|   |  | Gauthier Gibert | R | H | 2025 | Compiègne, Ranska |
|   |  | Rudy Matima | L | LH | 2025 | Ivry-sur-Seine, Ranska |
|   |  | James Phelan | L | KH | 2025 | Laval, Québec, Kanada |
Joukkue kaudella 2024–2025 > Joukkueenjohto

Päävalmentaja: Mario Richer
Apuvalmentaja: Claude Devèze
Apuvalmentaja: Joey West
Maalivahtivalmentaja: Henri-Corentin Buysse
Fysiikkavalmentaja: Mathieu Pingeot
Huoltopäällikkö: Philippe Hanocq
Toimitusjohtaja: Elie Marcos
Pelaajakehitysjohtaja: Guillaume Mennessier
Lähde: EliteProspects
Aiheesta muualla

Seuran viralliset kotisivut
Ligue Magnus (Ranskan jääkiekon pääsarja)
Amiens
Angers
Anglet
Bordeaux
Briançon
Cergy
Chamonix
Gap
Grenoble
Mulhouse
Nice
Rouen
Valter Thomé

Valter Thomé.
Valter Thomé (5. elokuuta 1874 Pudasjärvi – 1. helmikuuta 1918 Vihti) oli suomalainen arkkitehti. Thomé valmistui arkkitehdiksi Polyteknillisestä opistosta 1898.
Elämä

Thomé työskenteli 1890-luvun loppupuolella Lars Sonckin, Grahn, Hedman & Wasastjernan ja Onni Törnqvistin toimistoissa. Vuonna 1900 hän perusti toimiston yhdessä opiskelutoverinsa Karl Lindahlin kanssa. Oman toimiston hän perusti vuonna 1905. Vuosina 1909–1912 hänellä oli toimisto yhdessä Bröderna Uddin kanssa. Vuonna 1912 Valter Thomé perusti toimiston yhdessä veljensä Ivar Thomén kanssa. Lisäksi hän teki itsenäisiä töitä ja toimi vuonna 1900 Yleisten rakennusten ylihallituksen ylimääräisenä arkkitehtina.
Thomén veljekset voittivat vuonna 1916 arkkitehtikilpailun Stockmannin Helsingin keskustan tavaratalosta. Rakennus toteutettiin vasta vuonna 1930, ja silloin sen sai tehtäväkseen Sigurd Frosterus.
Lauri Karan johtama Hyvinkään punakaartin osasto surmasi sisällissodan aikana Vihdissä Thomén ja tämän veljet Williamin ja Ivarin. Kuolintavoiksi on Kansallisarkiston sotasurmat -sivustossa ilmoitettu sekä pistimenhaava vatsassa että ampuminen. William Thomé oli ammatiltaan metsänhoitaja. Veljessarjan neljäs, taiteilija Verner Thomé, ei ollut veljiensä mukana tuona traagisena päivänälähde?.
Tuotantoa > Valter Thomé

Perhon kirkko – 1903
Pallaksen talo, Kirkkokatu 8, Oulu – 1907
Vanha PYP:n talo, Pekurinkulma, Kirkkokatu 12, Oulu – 1910
Wikkulan talo, Asemakatu 12, Oulu – 1911
Engelinaukio 1, Eira, Helsinki – 1913
Erottajankatu 9, Helsinki – (1911)
Voikkaan tehdaspalokunnan talo – 1912
Kemin tullikamari (nyk Jalokivigalleria) – 1912
Mäntän paperitehdas, Mänttä (1905–1914)
Aino ja Oskar Kallaksen talo, Tartto, Viro – 1914
Tuotantoa > Karl Lindahl & Valter Thomé 1900–1905

Oulun kauppahalli – 1901
Otavan talo, Uudenmaankatu 10, Helsinki – 1906
Vanha Poli, Lönnrotinkatu 29, Helsinki – 1903
Hovinsaaren kansakoulu, Ruununmaankatu 2, Kotka – 1908
Tuotantoa > Valter Thomé & Bröderna Udd 1909–1912

Erottajankatu 5, Helsinki – 1910
Erottajankatu 7, Helsinki – 1910
Bulevardi 22, Helsinki – 1911
Annankatu 2, Helsinki – 1911
Tuotantoa > Valter ja Ivar Thomé 1912–1918

Varkauden keskustan asemakaava – 1913 (ja kaavan täydennys 1917)
Laakspohjan kartano, Lohja – 1914
Noormarkun ruukin virkailija-asunnot – 1915
Porvoon säästöpankki, nykyinen seurakuntatalo – 1915
Suomen yhdyspankin konttori, Raahe – 1915
Mäntän Klubi, Mänttä – 1920 Rakennus valmistui vasta Thomén veljesten kuoleman jälkeen, ja sen suunnittelun vei loppuun arkkitehti W. G. Palmqvist.
Hotelli Finlandia (nyk. parantola), Punkaharju – 1914
Pieksämäen vanha kaupungintalo, Pieksämäki – 1918
Kirjallisuutta

Paavilainen, Marko: Murhatut veljet: Valter, William ja Ivar Thomén elämä ja kuolema.  Helsinki:  Siltala, 2016.  ISBN 978-952-234-337-6
Aiheesta muualla

Kuvia tai muita tiedostoja aiheesta Valter Thomé Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO)  Yhdysvallat 
Taiteenala:  Musée d'Orsay  ULAN 
Henkilöt:  Uppslagsverket Finland  Ylioppilasmatrikkeli 1853–1899 
Pallaksen talo.
Otavan toimitalo.
Turulila

Turulila oli kylä Muolaan kunnan keskiosassa Viipurin läänissä Suomen Neuvostoliitolle luovuttamalla alueella. Kylä sijaitsi Kirkkojärven länsirannalla aivan Muolaan kirkonkylän Kirkkorannan pohjoispuolella, jonne oli matkaa vain noin kilometri. Turulilan naapurikyliä olivat lännessä ja pohjoisessa Koirala, idässä Kirkkojärven toisella puolella Peikola, etelässä Kirkkoranta ja Pällilä. Nykyisin Turulilan alueella ei juurikaan ole asutusta, eikä sillä ei ole venäläistä asutusnimeä.
Kyläkuva

Turulila sijaitsi Muolaan kirkonkylästä Kirkkorannasta Äyräpäähän vievän maantien varrella. Kylässä oli kauppa. Turulila kuului Koiralan koulupiiriin. Vuonna 1936 Turulilan pinta-ala oli 1,58 neliökilometriä, josta oli peltoa 42 hehtaaria, niittyä neljä hehtaaria ja metsää 112 hehtaaria.
Historia

Turulilan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.
Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Turulilan asukkaat asutettiin Somerolle.
Turun Wiikko-Sanomat

Turun Wiikko-Sanomat 8. tammikuuta 1820.
Turun Wiikko-Sanomat oli Turussa vuosina 1820–1827 ja 1829–1831 ilmestynyt sanomalehti.
Reinhold von Becker perusti Turun Wiikko-Sanomat hyvän kielenkäytön malliksi Mnemosynessä käydyn polemiikin innoittamana. Lehti oli alkuaikoinaan hyvin toimitettu ja sen levikki oli poikkeuksellisen suuri, ensimmäisenä vuonna jopa yli 1 600 kappaletta. Kreikan vapaustaistelun kannattaminen johti helmikuussa 1822 uutisten julkaisukieltoon, ja Becker lopetti lehden toimittamisen. Vuoden 1824 alussa hän myi sen kirjapainonomistaja Christian Ludvig Hjeltille, minkä jälkeen Turun Wiikko-Sanomien taso laski ja lehdestä tuli lähes yksinomaan uskonnollinen lukemisto. Turun palon aiheuttaman keskeytyksen jälkeen ulkomaanuutiset palasivat lehden palstoille, mutta sisällöltään köyhänä se kuihtui kannatuksen puutteeseen.
Kerran viikossa ilmestyneen lehden toimittajina työskentelivät Beckerin jälkeen Karl Niklas Keckman (1822–1823), Karl Erik Hällfors (1823–1824) ja Engelbrekt Boijer (1825–1827 ja 1829–1831). Levikki painui alle 300 kappaleen vuonna 1826 ja oli viimeisenä vuonna enää alle sata.
Aiheesta muualla

Turun Wiikko-Sanomat digitoituna kansalliskirjastossa
Agricola: Turun Viikko-Sanomat 1820 ja 1823
Iron Man 2

| Iron Man 2 |
| --- | --- |

Ohjaaja:  Jon Favreau
Käsikirjoittaja:  Justin Theroux
Perustuu:  Stan Leen, Larry Lieberin, Don Heckin ja Jack Kirbyn sarjakuvahahmoon Rautamies
Tuottaja:  Kevin Feige
Säveltäjä:  John Debney
Kuvaaja:  Matthew Libatique
Leikkaaja:   Dan Lebental  Richard Pearson 
Tuotantosuunnittelija:  J. Michael Riva
Pukusuunnittelija:  Mary Zophres
Pääosat:   Robert Downey Jr.  Gwyneth Paltrow  Don Cheadle  Scarlett Johansson  Sam Rockwell  Mickey Rourke  Samuel L. Jackson 
Valmistustiedot
Valmistusmaa:  Yhdysvallat
Tuotantoyhtiö:   Marvel Studios  Fairview Entertainment 
Levittäjä:  Paramount Pictures
Ensi-ilta:   2010-04-2626. huhtikuuta 2010 (El Capitan Theatre)  2010-05-055. toukokuuta 2010 (Suomi)  2010-05-077. toukokuuta 2010 (Yhdysvallat)  
Kesto:  125 minuuttia
Alkuperäiskieli:  englanti
Budjetti:  200 000 000 dollaria
Tuotto:  623 933 331 dollaria
Edeltäjä:  Iron Man
Seuraaja:  Iron Man 3
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Iron Man 2 on yhdysvaltalainen Marvelin sarjakuviin perustuva supersankarielokuva, joka perustuu Marvel Comicsin Rautamies-sarjakuvahahmoon. Se on jatko-osa vuonna 2008 ilmestyneelle Iron Manille sekä Marvel Cinematic Universen (MCU) ensimmäisen vaiheen kolmas elokuva. Elokuvan ohjasi Jon Favreau ja käsikirjoitti Justin Theroux. Elokuvan ensi-ilta oli Suomessa 5. toukokuuta 2010. Sen on ohjannut Jon Favreau. Elokuvan pääosissa ovat Robert Downey Jr., Gwyneth Paltrow, Don Cheadle, Scarlett Johansson, Sam Rockwell, Mickey Rourke ja Samuel L. Jackson. Kuusi kuukautta edellisen elokuvan tapahtumien jälkeen Tony Stark kieltäytyy edelleen luovuttamasta Yhdysvaltain hallitukselle Rautamies-teknologiaansa ja yrittäen samalla käsitellä rinnassaan olevan kaarireaktorin terveysvaikutuksia. Samaan aikaan venäläinen tiedemies Ivan Vanko on kehittänyt samanlaista teknologiaa ja rakentanut omia aseitaan kostaakseen Starkin perheelle, liittoutumalla tämän kilpailijan Justin Hammerin kanssa.
Elokuvassa kuullaan muun muassa AC/DC-yhtyeen musiikkia. Elokuvan yhteydessä ilmestyi AC/DC-kokoelma Iron Man 2, mutta useimpia levyn kappaleita ei käytetä itse elokuvassa.
Iron Man 2 sai ensiesityksensä El Capitan Theatressa 26. huhtikuuta 2010 ja elokuvateattereihin se ilmestyi Suomessa 5. toukokuuta 2010 ja Yhdysvalloissa 7. toukokuuta 2010. Elokuvan jatko-osa, Iron Man 3, sai ensi-iltansa 3. toukokuuta 2013.
Rooleissa

| 0 | 1 | 2 |
| --- | --- | --- |
|  Robert Downey Jr.  | … |  Tony Stark / Rautamies   |
|  Gwyneth Paltrow  | … |  Pepper Potts   |
|  Don Cheadle  | … |  James ”Rhodey” Rhodes / Sotakone   |
|  Scarlett Johansson  | … |  Natasha Romanoff / Musta Leski   |
|  Sam Rockwell  | … |  Justin Hammer   |
|  Mickey Rourke  | … |  Ivan Vanko   |
|  Samuel L. Jackson  | … |  Nick Fury   |
|  Clark Gregg  | … |  Phil Coulson   |
|  John Slattery  | … |  Howard Stark   |
|  Garry Shandling  | … |  senaattori Stern   |
|  Paul Bettany  | … |  J.A.R.V.I.S. (ääni)   |
|  Kate Mara  | … |  marsalkka   |
|  Leslie Bibb  | … |  Christine Everhart   |
|  Jon Favreau  | … |  Happy Hogan   |
|  Yevgeni Lazarev  | … |  Anton Vanko   |
|  Olivia Munn  | … |  Chess Roberts   |
|  Stan Lee  | … |  itseään (cameo)   |
Jon Favreaun poika Max näyttelee Rautamies-naamiota pitävää poikaa, jonka Stark pelastaa Hammerin yksiköiltä. Tästä tehtiin myöhemmin nuoren Peter Parkerin ensiesiintyminen MCU:ssa. Hämähäkkimiehen myöhempi näyttelijä Tom Holland, Feige ja Spider-Man: Homecomingin ohjaaja Jon Watts vahvistivat tämän kesäkuussa 2017.
Jatko-osa

Iron Man 2:n julkaisun jälkeen The Walt Disney Studios suostui maksamaan Paramountille vähintään 115 miljoonaa dollaria maailmanlaajuisista levitysoikeuksista Iron Man 3:lle ja The Avengersille. Disney, Marvel ja Paramount ilmoittivat Iron Man 3:n ensi-illaksi 3. toukokuuta 2013. Suomessa elokuva sai ensi-iltansa 24. huhtikuuta 2013. Elokuvan ohjasi Shane Black ja käsikirjoituksesta vastasi Drew Pearce. Downeyn, Paltrowin ja Cheadlen palatessa vanhoihin rooleihinsa, Ben Kingsley näytteli Trevor Slatterya, Guy Pearce Aldrich Killiania ja Rebecca Hall Maya Hansenia.
Huomioita

↑  Heinäkuussa 2013 elokuvan levitysoikeudet siirtyivät Paramount Picturesilta Walt Disney Studiosille.
Aiheesta muualla

Kuvia tai muita tiedostoja aiheesta Iron Man 2 Wikimedia Commonsissa
Antti Honkala: Iron Man 2 (2010)  24.05.2010. Filmgoer.fi. Arkistoitu 8.6.2010. Viitattu 24.5.2010.
Tuubakirjoahven

| Tuubakirjoahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Tomocichla
Laji::  tuba
Kaksiosainen nimi
 Tomocichla tuba  (Meek, 1912) 
Infobox OKNimi-testi OKIUCN-testi OK: 
Tuubakirjoahven (Tomocichla tuba) on kirjoahventen (Cichlidae) heimoon kuuluva makeissa, pääasiassa trooppisissa vesissä elävä kalalaji.
Tuubakirjoahven voi kasvaa korkeintaan 30 senttimetrin mittaiseksi. Sitä tavataan Costa Ricasta, Nicaraguasta ja Panamasta. Lajin elinympäristöä ovat suhteellisen nopeasti virtaavat joet. Tuubakirjoahven käyttää ravinnokseen vesikasveja kuten leviä. Laji elää noin 23–33 asteen lämpöisissä vesissä. Sopiva pH-arvo sille on 6,8–8. Kansainvälinen luonnonsuojeluliitto IUCN on luokitellut tuubakirjoahvenen elinvoimaiseksi lajiksi.
Romelu Lukaku

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Romelu Menama Lukaku Bolingoli
Syntymäaika: 13. toukokuuta 1993 (ikä 31)
Syntymäpaikka: Antwerpen, Belgia
Pelipaikka: hyökkääjä
Pituus: 191 cm
Seura
Seura: Napoli
Pelinumero: 11
Junioriseurat
1997–1998: Rupel Boom
1998–1999: Wintam
1999–2005: Lierse
2005–2006: Brussels
2006–2009: Anderlecht
Seurat
| Vuodet | Seura | O | (M) |
| 2009–2011 | Anderlecht | 73 | (33) |
| 2011–2014 | Chelsea | 10 | (0) |
| 2012–2013 | → West Bromwich Albion | 35 | (17) |
| 2013–2014 | → Everton | 31 | (15) |
| 2014–2017 | Everton | 110 | (53) |
| 2017–2019 | Manchester United | 66 | (28) |
| 2019–2021 | Internazionale | 72 | (47) |
| 2021– | Chelsea | 26 | (8) |
| 2022–2023 | → Internazionale | 25 | (10) |
| 2023- | → AS Roma | 32 | (13) |
Maajoukkue
| 2008 | Belgia U15 | 4 | (1) |
| 2011 | Belgia U18 | 1 | (0) |
| 2009 | Belgia U21 | 5 | (1) |
| 2010– | Belgia | 119 | (85) |
 Seurajoukkueuran tilastot kattavat vain kansalliset sarjat, päivitetty 16. kesäkuuta 2024.  Maajoukkueuran tilastot päivitetty 13. syyskuuta 2024.
| Mitalit> Maa:   Belgia.Miesten jalkapallo.MM-kilpailut  | Mitalit> Maa:   Belgia.Miesten jalkapallo.MM-kilpailut  | Mitalit> Maa:   Belgia.Miesten jalkapallo.MM-kilpailut  | Maa:   Belgia> Miesten jalkapallo. |
| --- | --- | --- | --- |
|  Pronssia | Venäjä 2018 | jalkapallo |  |
Romelu Menama Lukaku (s. 13. toukokuuta 1993 Antwerpen) on belgialainen jalkapallohyökkääjä, joka edustaa Serie A:ssa pelaavaa Napolia. Hän on pelannut Belgian maajoukkueessa vuodesta 2010.
Lukaku on kongolaista alkuperää ja hän on entisen ammattilaispelaaja Roger Lukakun poika. Myös hänen veljensä, Jordan Lukaku, pelaa ammattikseen jalkapalloa.